hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en hu en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Fenyvesi Zoltán az ország költségvetéséről és a helyi strand idei zárva tartásáról is véleményt mondott Tapolcán | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Fenyvesi Zoltán az ország költségvetéséről és a helyi strand idei zárva tartásáról is véleményt mondott Tapolcán
Fenyvesi Zoltán az ország költségvetéséről és a helyi strand idei zárva tartásáról is véleményt mondott Tapolcán
Sikerként értékelte a koronavírus-járvány kormányzati kezelését,  a térség egészségügyi intézményeinek helytállását, bemutatta az ország új költségvetését és elmondta, hibásnak tartja a tapolcai termálstrand zárva tartását.  Fenyvesi Zoltán a térség országgyűlési képviselője a Tapolcai Média, a Tapolcai Városi televízió főszerkesztőjének vendége volt a napokban, ahol a Tapolca- Szigliget kerékpárút és a tervezett városi tanuszoda sorsa is szóba került.
Sikeresen túl vagyunk egy rendkívül nehéz időszak első szakaszán, ezért köszönet jár a magyar kormánynak, a magyar embereknek, az egészségügyben dolgozóknak egyaránt- méltatta az elmúlt hónapok  járvány elleni kormányzati erőfeszítéseit Fenyvesi Zoltán a városi televízió stúdiójában Kovács Melinda kérdéseire válaszolva.
Fenyvesi Zoltán országgyűlési képviselő      /Fotó: Tapolcai Újság archívum/
A parlamenti képviselő szerint, Magyarország, a magyar kormány jól kezelte a válságot.  Azzal, hogy a kormányfő kezébe adta a döntés jogát elérte, hogy ” a 3 órakor megszületett döntés  4 órakor már a megjelent a közlönyben és azonnal elindulhatott egy repülőgép a védőfelszerelésekért, lélegeztető gépekért a kibocsátó országba”. – A beszerzéseknél tartalék képzésre törekedtünk, hogy másokon is segíthessünk, hiszen az később megtérül gazdasági és diplomáciai téren is. Nem véletlen az sem, hogy Kína segítsége négy országot érintett, az egyik pedig éppen Magyarország volt- mondta Fenyvesi Zoltán. A képviselő szerint, a multifunkciós ajkai kórház járványkórházzá alakítása jó és racionális döntés volt, hiszen Ajka rendelkezett eleve fertőző osztállyal, a tapolcai, pápai és veszprémi kórház pedig át tudta venni az ajkai kórház ápoltjait. – Ajkán egyetlen egészségügyi dolgozó sem fertőződött meg, ezért pedig hála, dicséret és köszönet jár a kiváló szakembereknek- mondta. Magyarország új költségvetése is szóba került az interjúban. A képviselő hangsúlyozta, hogy új költségvetési szisztémát alkalmazott a kormányzat, amely egyszerre tartja szem előtt a gazdasági növekedést, a járvány elleni védekezést és az emberek mindennapjait befolyásoló tényezőket egyaránt. – Az új költségvetésben nincsenek konkrétumok, azokban keretösszegeket határozott meg a kormány, ezek között pedig tág mozgástér nyílik. 3000 milliárdos tétel a járványügyi védekezésre, az egészségügyi kiadásokra és fejlesztésekre van elkülönítve. Mivel ezen belül nincsenek konkrét számok, később dől el, hogy kórházfejlesztésekre, vagy éppen védekezésre fordítjuk a forrásokat, hiszen nem tudhatjuk, hogy mi lesz a jövőben. 2600 milliárd forint  gazdaságfejlesztésre, élénkítésre van félretéve, hiszen a gazdaság sok szereplőjét rendkívül hátrányosan érintette a járvány, segítenünk kell a gazdasági társaságokat, mert ők biztosítják a magyar munkahelyeket. 150 milliárddal többet költhetünk majd  egészségügyi költségekre, 80 milliárddal többet az oktatásra, 70 milliárd forinttal több jut a családokra, 320 milliárd forint többlettel gazdálkodhat a nyugdíjkassza.  118 milliárd forinttal kapnak többet az önkormányzatok is.  Ez utóbbiak kivették részüket a járvány kezeléséből, a nekik jutó plusz forrásokat nyilvánvalóan le kell hívni, realizálni kell és napi szintre le kell bontani. Arra kérdésre, hogy az önkormányzatok veszteségeire, az  iparűzési adó és a gépjármű adóból befolyt pénzösszegek elvonására gyógyír lehet-e a plusz forrás, azt mondta Fenyvesi Zoltán, bízik benne, hogy igen. A képviselő szerint, Tapolca költségvetését nagyságrendjében nem rengette meg elvonás. – A strandot ezért  indokolatlan volt bezárni, amikor itt van egy gyönyörű fürdő, amelynek működtetésére igenis lehetett volna forrásokat találni. A strand megnyitását a helyi Fidesz frakció szorgalmazta, a költségvetés alakításakor ebben a kérdésben támogatta volna az önkormányzatot, hiszen jó ügyet szolgálnának vele- adott hangot véleményének Fenyvesi Zoltán. A már évek óta téma Tapolca-Szigliget kerékpárútról azt mondta a képviselő, hogy az már a közbeszerzések fázisában van, 2021 végére elkészülhet, ám a forrás, amiből az megépülhetne ma már nyilvánvalóan látszik, hogy kevés lesz. – Kormányzati segítségre lesz szükség, amelyet ez idáig a hozzám fordulók megkaptak-fogalmazott. A tapolcai állami tanuszoda építés körüli vitákról azt mondta a térség országgyűlési képviselője, hogy nyilvánvalóan lesz tanuszoda, hiszen arra a szándék és a pénz is megvan. – Tapolca 2017-ben három helyszínt jelölt meg építési területként, ebből választottak ki egyet, amit akkor mindenki elfogadott. Dobó Zoltán polgármester azonban később egy negyedik helyszínt jelölt ki, a megelőző terveket félre kellett tenni és mindent újra kellett tervezni, helyszínre, időpontokra, új paraméterekre. Emiatt csúszik a beruházás, de én bízom benne, hogy hamarosan megépülhet a tanuszoda. Ám ez nem a kormányon múlik, hanem a nemzeti sportközpontok és a város egyezségén- hangsúlyozta Fenyvesi Zoltán.  /Töreky László/
Fenyvesi Zoltán az ország költségvetéséről és a helyi strand idei zárva tartásáról is véleményt mondott Tapolcán
Töreky László | hírek, politika | 2020.07.16. 18:18
A Mi Hazánk a fekete mozgalomról, a Pride-ról és a pedofil bűnözők listázásáról
Nem a “második hullámra”, hanem vendégeikre várnak a Tapolca Kft. intézményei
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form